CELEX: 32021R2108
Language: et
Date: 2021-11-29 00:00:00
Title: Komisjoni rakendusmäärus (EL) 2021/2108, 29. november 2021, millega muudetakse 323. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

1.12.2021   
               
               
                  ET
               
               
                  Euroopa Liidu Teataja
               
               
                  L 429/97
               
            
         KOMISJONI RAKENDUSMÄÄRUS (EL) 2021/2108,
         29. november 2021,
         millega muudetakse 323. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu, (1) eriti selle artikli 7 lõike 1 punkti a ja artikli 7a lõiget 1,
         ning arvestades järgmist:
         
                     (1)
                  
                  
                     Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
                  
               
                     (2)
                  
                  
                     23. novembril 2021 otsustas ÜRO Julgeolekunõukogu sanktsioonide komitee teha uue kande nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist.
                  
               
                     (3)
                  
                  
                     Määruse (EÜ) nr 881/2002 I lisa tuleks seega vastavalt muuta.
                  
               
                     (4)
                  
                  
                     Käesolevas määruses sätestatud meetmete tõhususe tagamiseks peaks määrus jõustuma viivitamata,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 881/2002 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub Euroopa Liidu Teatajas avaldamise päeval.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. november 2021
            
               
                  Komisjoni nimel
               
               
                  presidendi eest
               
               
                  finantsstabiilsuse, finantsteenuste ja kapitaliturgude liidu peadirektoraadi
               
               
                  peadirektor
               
            
         
         
            (1)  EÜT L 139, 29.5.2002, lk 9.
      
      
         
            LISA
            Määruse (EÜ) nr 881/2002 I lisasse pealkirja „Füüsilised isikud“ alla lisatakse järgmine kanne:
            
                        1.
                     
                     
                        „Emraan Ali (kontrollimata varjunimi: Abu Jihad TNT). Sünniaeg: a) 4.7.1967. Sünnikoht: a) Rio Claro, Trinidad ja Tobago. Kodakondsus: a) Trinidad ja Tobago; b) Ameerika Ühendriigid. Pass nr a) TB162181 (Trinidadi ja Tobago pass, välja antud 27.1.2015 ja kaotas kehtivuse 26.1.2020); b) 420985453 (Ameerika Ühendriikide pass, kaotas kehtivuse 6.2.2017). Riiklik isikukood nr 19670704052 (Trinidadi ja Tobago isikukood). Aadress: a) Ameerika Ühendriigid (kinnipeetav, Miami föderaalne kinnipidamiskeskus, registrinumber: 10423-509); b) #12 Rio Claro Mayaro Road, Rio Claro, Trinidad (varasem asukoht ajavahemikul 2008 – märts 2015); c) #7 Guayaguayare Road, Rio Claro, Trinidad (varasem asukoht 2003. aasta paiku); d) Ameerika Ühendriigid (varasem asukoht ajavahemikul jaanuar 1991 – 2008). Muu teave: a) Iraagi ja Levanti Islamiriigi (ISIL) (loetellu kantud kui Al-Qaida in Iraq) kõrgem liige. Tegeles ISILi heaks värbamisega ja kallutas veebivideotes inimesi terroriakte toime panema. b) Füüsiline kirjeldus: pikkus: 176 cm; kaal: 73 kg; kehaehitus: keskmine; silmade värvus: pruun; juuste värvus: must/kiilas; jume: pruun; c) kõneleb inglise keelt. Artikli 7d lõike 2 punktis i osutatud kuupäev: 23.11.2021.“